
PROIECT
HOTĂRÂRE
Nr.  40 din 31.08.2022 

Privind aprobarea Regulamentului pentru acordarea unor premii persoanelor care au ȋmplinit sau împlinesc vârsta de 100 de ani

Consiliul Local al comunei Blândeşti; judeţul Botoşani, întrunit în şedinţa   din data de 
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu, referatul nr. 2730/2022 al compartimentului de asistenta sociala, referatul nr. ______/_________ al compartimentului financiar-contabil;
Văzând rapoartele  comisiilor de specialitate ale Consiliului Local al comunei Blândeşti; 
În baza art. 129, aliniat (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE
Art.1  Se aprobă Regulamentul pentru acordarea unor premii persoanelor care au împlinit sau împlinesc vârsta de 100 de ani, conform anexei care face parte integrantă din prezenta hotărâre. 
Art.2  Se aprobă acordarea din bugetul local al comunei Blȃndești a unui premiu în valoare de 1000 lei persoanelor care  împlinesc vârsta de 100 de ani în cursul anului respectiv. 
Art.3  Se aprobă acordarea unei diplome, unui buchet de flori şi a unui tort personalizat în valoare de 200 lei/persoană.
 
Art.4  Primarul comunei Blȃndești, prin aparatul de specialitate, va asigura ducerea la îndeplinire a prevederilor prezentei hotărâri. 
Inițiator proiect,
p’Primar

Viceprimar Constantin Ciobanu

Anexa HCL nr. ______
Regulament pentru acordarea unor premii persoanelor care au împlinit sau împlinesc vârsta de 100 de ani 
Capitolul I - Dispoziţii generale 
Art.1. – Premiul se acordă, după caz, din iniţiativa:
 a) Primarului; 
b) Consilierilor locali; 
c) La propunerea persoanelor aparţinătoare celor care împlinesc sau au împlinit vârsta de 100 de ani. 
Art.2. - Acordarea premiului nu este condiţionată de:
 a) cetăţenie; 
b) naţionalitate; 
c) sex; 
d) religie; 
e) apartenenţă politică. 
Art.3. – Premiul se acordă la data împlinirii vârstei de 100 de ani, o singura data. 
Art.4. – Premiul este un drept al persoanelor beneficiare, nefiind transmisibil; 
Capitolul II – Premiul 
Art.5. – Premiul în bani, diploma, buchetul de flori şi tortul personalizat se acordă, personal sau prin aparţinători, o singura data, persoanelor care au împlinit vârsta de 100 de ani şi care au domiciliul în Comuna Blȃndești. 
Capitolul III - Procedura acordării şi înmânării premiului 
Art.6. - Procedura acordării premiului este următoarea: 
1. Documentele cu propunerile se ȋnregistrează la secretarul general comunei Blȃndești;
2. Documentele vor cuprinde:
a) Actul de identitate, ȋn original pentru a se efectua copia xerox;
b) Certificat de naștere;
c) Actul de de identitate al aparținătorului, ȋn original pentru a se efectua copia xerox;
d) Referatul de aprobare /instrument de prezentare şi motivare a proiectului de hotărȃre ȋntocmit de inițiator (ȋn original)
3. Inițiatorul ȋntocmește referatul și proiectul de hotărȃre și le ȋnaintează secretarului general al comunei pentru avizare , urmȃnd a fi ȋnaintate compartimentelor de specialitate din cadrul primăriei și comisiilor de specialitate ale consiliului local.
4. Proiectul de hotărȃre va fi ȋnscris pe ordinea de zi a ședinței;
5. Acordarea premierii se aprobă de către Consiliul Local Blȃndești conform prevederilor legale;
Art. 7. Metodologia ȋnmȃnării premiilor estec următoarea:
a) Președintele de ședință anunță festivitatea ce urmează să se desfășoare și prezinta motivele care au stat la la baza adoptării HCL;
b) Primarul sau ȋnlocuitorul de drept al acestuia ȋnmȃnează Diploma de excelență și premiul ȋn bani; 
c) Se dă cuvȃntul persoanelor premiate;
d) Pot să ia cuvȃntul și alte persoane prezente.
Capitolul IV - Dispoziţii finale 
Art.8. Premierea nu se va mai acorda în cazul decesului persoanei propuse pentru premiere . 

Art.9. Informațiile la acordarea premiilor vor fi publicate ȋn Monitorul Local de pe siteul Primăriei Blȃndești;

Art. 10. Pentru organizarea acestor evenimente se stabilește suma de 200 lei(flori, diplomă , tort) 
Art. 11. Punerea în aplicare a prezentului regulament se va face cu respectarea prevederilor legale

Inițiator proiect,
p’Primar

Viceprimar Constantin Ciobanu
